# Úradný vestník C 372A/11.

| | ISSN 1977-1037 |
| --- | --- |
| Úradný vestník
  Európskej únie | C 372A |
| | |
| Slovenské vydanie | Informácie a oznámenia | Zväzok 5911. októbra 2016 |

ISSN 1977-1037

Úradný vestník

Európskej únie

C 372A

Slovenské vydanie

Informácie a oznámenia

Zväzok 5911. októbra 2016

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2016/C 372 A/01 | Oznámenie o voľnom pracovnom mieste na pozíciu výkonného riaditeľa Európskej chemickej agentúry (ECHA) v Helsinkách (Dočasný zamestnanec — platová trieda AD 14) COM/2016/20017 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Európska komisia

2016/C 372 A/01

Oznámenie o voľnom pracovnom mieste na pozíciu výkonného riaditeľa Európskej chemickej agentúry (ECHA) v Helsinkách (Dočasný zamestnanec — platová trieda AD 14) COM/2016/20017

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 11.10.2016 | SK | Úradný vestník Európskej únie | CA 372/1 |
| --- | --- | --- | --- |

11.10.2016

SK

Úradný vestník Európskej únie

CA 372/1

---

Oznámenie o voľnom pracovnom mieste na pozíciu výkonného riaditeľa Európskej chemickej agentúry (ECHA) v Helsinkách (Dočasný zamestnanec — platová trieda AD 14)

COM/2016/20017

(2016/C 372 A/01)

Kto sme

Európska chemická agentúra (ECHA), zriadená na základe nariadenia REACH 1. júna 2007 v Helsinkách (Fínsko), zohráva ústrednú úlohu pri vykonávaní nariadení REACH, CLP, BPR a PIC.

REACH (1) je nariadenie o registrácii, hodnotení, autorizácii a obmedzovaní chemikálií, ktoré nadobudlo účinnosť 1. júna 2007. Zjednodušuje a zlepšuje sa ním predchádzajúci legislatívny rámec Európskej únie pre chemikálie. Článkami 75 až 111 nariadenia REACH sa upravuje fungovanie agentúry a opisujú sa v nich úlohy, ktoré agentúra vykonáva.

CLP (2) je nariadenie o klasifikácii, označovaní a balení chemikálií, ktoré nadobudlo účinnosť 20. januára 2009. V článku 50 nariadenia sa opisujú úlohy agentúry.

BPR (3) je nariadenie o biocídnych výrobkoch, ktoré nadobudlo účinnosť v roku 2013. Týka sa uvádzania biocídnych výrobkov, ktoré sa používajú na ochranu ľudí, zvierat, materiálov alebo predmetov proti škodlivým organizmom (napr. škodcom alebo baktériám) pôsobením účinných látok obsiahnutých v biocídnom výrobku, na trh a ich používania. V článku 74 BPR sa opisujú úlohy agentúry.

PIC (4) je nariadenie o udeľovaní predbežného súhlasu po predchádzajúcom ohlásení, ktoré nadobudlo účinnosť v roku 2014. Riadi sa ním dovoz a vývoz určitých nebezpečných chemikálií a ukladajú sa v ňom povinnosti spoločnostiam, ktoré chcú vyvážať tieto chemikálie do krajín mimo EÚ. V rámci Európskej únie sa ním vykonáva Rotterdamský dohovor o udeľovaní predbežného súhlasu po predchádzajúcom ohlásení pre určité nebezpečné chemikálie a pesticídy v medzinárodnom obchode. V článku 6 nariadenia PIC sa opisujú úlohy, ktoré agentúra vykonáva.

Ďalšie informácie nájdete na tomto webovom sídle:

http://www.ECHA.europa.eu/.

Čo ponúkame

Výkonný riaditeľ je zákonným zástupcom a verejným predstaviteľom agentúry a zodpovedá sa správnej rade ECHA zriadenej podľa článku 78 nariadenia (ES) č. 1907/2006 o zriadení agentúry. Bude viesť a riadiť agentúru a niesť celkovú zodpovednosť za jej činnosť, pričom bude dbať na dosahovanie cieľov agentúry.

Bez toho, aby boli dotknuté príslušné právomoci Komisie a správnej rady ECHA, výkonný riaditeľ je pri vykonávaní svojich povinností úplne nezávislý.

Medzi osobitné povinnosti výkonného riaditeľa patrí:

| — | každodenná správa agentúry, ktorá má na rok 2016 rozpočet vo výške 107 miliónov EUR a zamestnáva 591 pracovníkov, |
| --- | --- |

—

každodenná správa agentúry, ktorá má na rok 2016 rozpočet vo výške 107 miliónov EUR a zamestnáva 591 pracovníkov,

| — | riadenie agentúry v súlade s ustanoveniam o jej zriadení v nariadení REACH a v súlade s platnými právnymi predpismi a rozhodnutiami správnej rady, |
| --- | --- |

—

riadenie agentúry v súlade s ustanoveniam o jej zriadení v nariadení REACH a v súlade s platnými právnymi predpismi a rozhodnutiami správnej rady,

| — | prevzatie všeobecnej zodpovednosti za účinné a efektívne riadenie zamestnancov agentúry a podporu dobrého tímového ducha a pracovného prostredia, |
| --- | --- |

—

prevzatie všeobecnej zodpovednosti za účinné a efektívne riadenie zamestnancov agentúry a podporu dobrého tímového ducha a pracovného prostredia,

| — | riadenie všetkých zdrojov agentúry potrebných na vykonávanie činností jej orgánov vrátane zabezpečenia dostupnosti príslušnej vedeckej a technickej podpory, |
| --- | --- |

—

riadenie všetkých zdrojov agentúry potrebných na vykonávanie činností jej orgánov vrátane zabezpečenia dostupnosti príslušnej vedeckej a technickej podpory,

| — | vypracovanie stratégie agentúry a návrhov pracovných programov a podávanie správ správnej rade o ich smerovaní a postupoch na stanovenie politiky, |
| --- | --- |

—

vypracovanie stratégie agentúry a návrhov pracovných programov a podávanie správ správnej rade o ich smerovaní a postupoch na stanovenie politiky,

| — | podávanie správ o vykonávaní pracovných programov a rozhodnutí prijatých správnou radou, |
| --- | --- |

—

podávanie správ o vykonávaní pracovných programov a rozhodnutí prijatých správnou radou,

| — | zabezpečenie sekretariátu pre správnu radu, |
| --- | --- |

—

zabezpečenie sekretariátu pre správnu radu,

| — | prevzatie všeobecnej zodpovednosti za celkovú realizáciu úloh pridelených agentúre vrátane dohľadu nad kvalitou jej vnútorných kontrolných a riadiacich systémov, |
| --- | --- |

—

prevzatie všeobecnej zodpovednosti za celkovú realizáciu úloh pridelených agentúre vrátane dohľadu nad kvalitou jej vnútorných kontrolných a riadiacich systémov,

| — | príprava a plnenie rozpočtu agentúry v súlade s rámcovým nariadením o rozpočtových pravidlách (5) pre agentúry a zabezpečovanie jej efektívneho riadenia v súlade so zásadou riadneho finančného hospodárenia, |
| --- | --- |

—

príprava a plnenie rozpočtu agentúry v súlade s rámcovým nariadením o rozpočtových pravidlách (5) pre agentúry a zabezpečovanie jej efektívneho riadenia v súlade so zásadou riadneho finančného hospodárenia,

| — | prevzatie všeobecnej zodpovednosti za finančné záležitosti agentúry, medzi ktoré patria okrem iného účtovné závierky a rozhodnutia o financovaní, |
| --- | --- |

—

prevzatie všeobecnej zodpovednosti za finančné záležitosti agentúry, medzi ktoré patria okrem iného účtovné závierky a rozhodnutia o financovaní,

| — | zastupovanie agentúry a komunikácia s rôznymi zainteresovanými stranami a verejnosťou v súvislosti so všetkými otázkami v rozsahu pôsobnosti agentúry, |
| --- | --- |

—

zastupovanie agentúry a komunikácia s rôznymi zainteresovanými stranami a verejnosťou v súvislosti so všetkými otázkami v rozsahu pôsobnosti agentúry,

| — | zabezpečovanie spolupráce s Európskou komisiou, Európskym parlamentom a členskými štátmi, ako aj s príslušnými orgánmi členských štátov, ktoré vykonávajú podobné úlohy ako ECHA, |
| --- | --- |

—

zabezpečovanie spolupráce s Európskou komisiou, Európskym parlamentom a členskými štátmi, ako aj s príslušnými orgánmi členských štátov, ktoré vykonávajú podobné úlohy ako ECHA,

| — | zabezpečenie dodržiavania termínov stanovených v právnych predpisoch Únie pre prijímanie stanovísk agentúrou, |
| --- | --- |

—

zabezpečenie dodržiavania termínov stanovených v právnych predpisoch Únie pre prijímanie stanovísk agentúrou,

| — | zabezpečenie primeranej koordinácie medzi výbormi agentúry. |
| --- | --- |

—

zabezpečenie primeranej koordinácie medzi výbormi agentúry.

Koho hľadáme (výberové kritériá)

Uchádzači by mali mať:

a)   skúsenosti v oblasti riadenia, najmä:

| — | spôsobilosť viesť takú veľkú organizáciu, ako je ECHA, na strategickej, ako aj na operačnej úrovni riadenia, |
| --- | --- |

—

spôsobilosť viesť takú veľkú organizáciu, ako je ECHA, na strategickej, ako aj na operačnej úrovni riadenia,

| — | veľmi dobrú schopnosť rozvíjať a implementovať strategickú víziu, stanovovať ciele a motivovať i viesť ľudí v multikultúrnom a viacjazyčnom prostredí, |
| --- | --- |

—

veľmi dobrú schopnosť rozvíjať a implementovať strategickú víziu, stanovovať ciele a motivovať i viesť ľudí v multikultúrnom a viacjazyčnom prostredí,

| — | veľmi dobré zručnosti v prijímaní rozhodnutí vrátane schopnosti prijímať rozhodnutia v zložitých otázkach; |
| --- | --- |

—

veľmi dobré zručnosti v prijímaní rozhodnutí vrátane schopnosti prijímať rozhodnutia v zložitých otázkach;

| — | preukázateľnú schopnosť v oblasti rozpočtového, finančného a personálneho riadenia v národnom, európskom a/alebo medzinárodnom kontexte, |
| --- | --- |

—

preukázateľnú schopnosť v oblasti rozpočtového, finančného a personálneho riadenia v národnom, európskom a/alebo medzinárodnom kontexte,

| — | jasnú víziu, ako podporovať poslanie ECHA s cieľom prinášať výhody pre ľudské zdravie a životné prostredie, ako aj pre konkurencieschopnosť a inováciu, a ako uplatňovať jej hlavné zásady otvorenosti, transparentnosti, nezávislosti a vedeckej excelentnosti; |
| --- | --- |

—

jasnú víziu, ako podporovať poslanie ECHA s cieľom prinášať výhody pre ľudské zdravie a životné prostredie, ako aj pre konkurencieschopnosť a inováciu, a ako uplatňovať jej hlavné zásady otvorenosti, transparentnosti, nezávislosti a vedeckej excelentnosti;

b)   technické znalosti, najmä:

| — | dobré znalosti právnych predpisov EÚ o chemikáliách, pokiaľ ide o otázky zdravia, životného prostredia, inovácie a vnútorného trhu, |
| --- | --- |

—

dobré znalosti právnych predpisov EÚ o chemikáliách, pokiaľ ide o otázky zdravia, životného prostredia, inovácie a vnútorného trhu,

| — | skúsenosti a prax v jednej alebo vo viacerých z týchto oblastí sú výhodou: ochrana ľudského zdravia a/alebo životného prostredia, hodnotenie a/alebo riadenie chemických rizík, informačné technológie. V ideálnom prípade by tieto skúsenosti mali byť nadobudnuté v národnej, európskej alebo medzinárodnej organizácii, |
| --- | --- |

—

skúsenosti a prax v jednej alebo vo viacerých z týchto oblastí sú výhodou: ochrana ľudského zdravia a/alebo životného prostredia, hodnotenie a/alebo riadenie chemických rizík, informačné technológie. V ideálnom prípade by tieto skúsenosti mali byť nadobudnuté v národnej, európskej alebo medzinárodnej organizácii,

| — | veľmi dobrú znalosť európskych inštitúcií a ich fungovania a vzájomného pôsobenia; |
| --- | --- |

—

veľmi dobrú znalosť európskych inštitúcií a ich fungovania a vzájomného pôsobenia;

c)   komunikačné a vyjednávacie schopnosti, najmä:

| — | schopnosť komunikovať efektívne a plynule transparentným a otvoreným spôsobom so zainteresovanými stranami, občanmi, európskymi, medzinárodnými, národnými a miestnymi verejnými orgánmi, medzinárodnými organizáciami, tlačou atď., |
| --- | --- |

—

schopnosť komunikovať efektívne a plynule transparentným a otvoreným spôsobom so zainteresovanými stranami, občanmi, európskymi, medzinárodnými, národnými a miestnymi verejnými orgánmi, medzinárodnými organizáciami, tlačou atď.,

| — | solídne skúsenosti pri vyjednávaniach v medzinárodnom prostredí, |
| --- | --- |

—

solídne skúsenosti pri vyjednávaniach v medzinárodnom prostredí,

| — | vynikajúce zručnosti v oblasti medziľudských vzťahov a schopnosť udržiavať primerané vzťahy s inštitúciami EÚ a príslušnými orgánmi členských štátov. |
| --- | --- |

—

vynikajúce zručnosti v oblasti medziľudských vzťahov a schopnosť udržiavať primerané vzťahy s inštitúciami EÚ a príslušnými orgánmi členských štátov.

Výhody:

| — | skúsenosti získané v multikultúrnom prostredí. |
| --- | --- |

—

skúsenosti získané v multikultúrnom prostredí.

Čo musia uchádzači spĺňať (kritériá účasti)

Do výberovej fázy konania budú zaradení tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | štátna príslušnosť: uchádzači musia byť štátnym príslušníkom jedného z členských štátov Európskej únie alebo štátnym príslušníkom krajiny Európskeho hospodárskeho priestoru, |
| --- | --- |

—

štátna príslušnosť: uchádzači musia byť štátnym príslušníkom jedného z členských štátov Európskej únie alebo štátnym príslušníkom krajiny Európskeho hospodárskeho priestoru,

| — | vysokoškolské vzdelanie alebo diplom: uchádzači musia mať buď:






  — | vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac, alebo |
| --- | --- | --- |

—

vysokoškolské vzdelanie alebo diplom: uchádzači musia mať buď:

—

vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac, alebo

| — | vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

Vysokoškolský diplom by mal byť podľa možnosti v oblasti súvisiacej s poslaním agentúry,

| — | odborná prax: uchádzači musia mať aspoň 15-ročnú postgraduálnu prax na pozícii, na ktorej sa vyžaduje uvedené vzdelanie, z toho aspoň päť rokov skúseností v oblasti porovnateľnej s činnosťou agentúry, |
| --- | --- |

—

odborná prax: uchádzači musia mať aspoň 15-ročnú postgraduálnu prax na pozícii, na ktorej sa vyžaduje uvedené vzdelanie, z toho aspoň päť rokov skúseností v oblasti porovnateľnej s činnosťou agentúry,

| — | prax v riadiacej funkcii: v rámci tejto 15-ročnej odbornej praxe musí byť aspoň päť rokov skúseností získaných vo vysokej riadiacej funkcii (6), |
| --- | --- |

—

prax v riadiacej funkcii: v rámci tejto 15-ročnej odbornej praxe musí byť aspoň päť rokov skúseností získaných vo vysokej riadiacej funkcii (6),

| — | jazykové znalosti: uchádzači musia mať dôkladnú znalosť jedného z úradných jazykov Európskej únie a uspokojivú znalosť ďalšieho z týchto úradných jazykov v rozsahu potrebnom na plnenie svojich povinností, |
| --- | --- |

—

jazykové znalosti: uchádzači musia mať dôkladnú znalosť jedného z úradných jazykov Európskej únie a uspokojivú znalosť ďalšieho z týchto úradných jazykov v rozsahu potrebnom na plnenie svojich povinností,

| — | veková hranica: uchádzači musia byť v čase konečného termínu na podanie prihlášky schopní dokončiť pred dosiahnutím veku odchodu do dôchodku plné päťročné funkčné obdobie v súlade s článkom 47 písm. a) Podmienok zamestnávania ostatných zamestnancov Európskej únie. Pre dočasných zamestnancov Európskej únie, ktorí nastúpili do služobného pomeru od 1. januára 2014, je vek odchodu do dôchodku stanovený ako koniec mesiaca, v ktorom dovŕšili vek 66 rokov (7). |
| --- | --- |

—

veková hranica: uchádzači musia byť v čase konečného termínu na podanie prihlášky schopní dokončiť pred dosiahnutím veku odchodu do dôchodku plné päťročné funkčné obdobie v súlade s článkom 47 písm. a) Podmienok zamestnávania ostatných zamestnancov Európskej únie. Pre dočasných zamestnancov Európskej únie, ktorí nastúpili do služobného pomeru od 1. januára 2014, je vek odchodu do dôchodku stanovený ako koniec mesiaca, v ktorom dovŕšili vek 66 rokov (7).

Nezávislosť a vyhlásenie o záujmoch

Výkonný riaditeľ koná nezávisle vo verejnom záujme a predloží vyhlásenie o akýchkoľvek záujmoch, ktoré by mohli ohroziť jeho nezávislosť. Uchádzači musia v prihláške uviesť, že sú ochotní predložiť takéto vyhlásenie.

Vzhľadom na osobitnú povahu funkcie musia uchádzači pozvaní na pohovor v rámci predbežného výberu podpísať vyhlásenie o súčasných alebo budúcich záujmoch, ktoré by mohli ohroziť ich nezávislosť.

Uchádzači musia takisto spĺňať kritériá účasti stanovené správnou radou ECHA v dokumente MB/45/2013 final (8).

V súlade s článkom 16 služobného poriadku (9), ktorého ustanovenia sa analogicky uplatňujú na dočasných zamestnancov, je výkonný riaditeľ aj po odchode zo služby viazaný povinnosťou správať sa čestne a rozvážne, pokiaľ ide o prijatie niektorých poverení alebo výhod.

Zahŕňa to aj povinnosť informovať správnu radu ECHA v dostatočnom predstihu o úmysle zapojiť sa do pracovnej činnosti, či už zárobkovej alebo nezárobkovej, počas dvoch rokov po odchode zo služby. Ak táto činnosť súvisí s prácou vykonávanou počas posledných troch rokov služby a mohla by viesť ku konfliktu s legitímnymi záujmami agentúry, správna rada môže so zreteľom na záujmy služby zakázať vykonávanie činnosti alebo vydať súhlas za podmienok, ktoré pokladá za primerané.

Výber a vymenovanie

Výkonného riaditeľa vymenuje správna rada ECHA na základe zoznamu vyhotoveného Európskou komisiou po tom, ako predložil vyhlásenie Európskemu parlamentu a odpovedal na jeho otázky. Toto oznámenie o voľnom pracovnom mieste je základom pre vyhotovenie zoznamu Európskej komisie. Uchádzačov upozorňujeme, že zaradenie do zoznamu Európskej komisie nie je zárukou vymenovania.

Európska komisia bude organizovať výber výkonného riaditeľa ECHA v súlade s výberovými konaniami a postupmi prijímania do služobného pomeru (pozri aj Compilation Document on Senior Officials Policy) (10). Na tento účel zriadi výberovú komisiu. Tá pozve na pohovor uchádzačov, ktorí spĺňajú všetky kritéria účasti uvedené vyššie a ktorých profil najlepšie zodpovedá osobitným požiadavkám na základe dosiahnutých výsledkov a uvedených kritérií. Výberová komisia zostaví prvý zoznam uchádzačov na prípadný ďalší pohovor s Poradným výborom Európskej komisie pre vymenúvanie. Uchádzači, ktorí boli pozvaní na pohovor s Poradným výborom pre vymenúvanie, budú musieť prejsť hodnotením v hodnotiacom centre, ktoré vykonajú externí konzultanti pre výber zamestnancov.

Po skončení tohto pohovoru Poradný výbor pre vymenúvanie vypracuje užší zoznam. Uchádzači, ktorí sa dostanú do užšieho výberu Poradného výboru pre vymenúvanie, budú pozvaní na pohovor s príslušnými komisármi.

Z praktických dôvodov a s cieľom ukončiť výberové konanie čo najrýchlejšie v záujme uchádzačov aj ECHA bude konanie prebiehať výlučne v anglickom a/alebo vo francúzskom jazyku (11). Výberové komisie však počas pohovoru overia, či uchádzači spĺňajú kritérium uspokojivej znalosti ďalšieho úradného jazyka EÚ.

Po týchto pohovoroch Európska komisia schváli zoznam najvhodnejších uchádzačov a oznámi ho správnej rade ECHA.

Tá uskutoční pohovory s týmito uchádzačmi a jedného z uchádzačov z užšieho zoznamu Komisie vymenuje za výkonného riaditeľa ECHA. Pred týmto vymenovaním však bude nominovaný uchádzač vyzvaný, aby predstúpil pred Európsky parlament a odpovedal na jeho otázky.

Okrem už uvedených pohovorov sa od uchádzačov môže požadovať absolvovanie ďalších pohovorov alebo testov.

Rovnosť príležitostí

Európska únia uplatňuje politiku rovnakých príležitostí a nediskriminácie v súlade s článkom 1d služobného poriadku (12). Vynakladá veľké úsilie na to, aby predišla akejkoľvek forme diskriminácie vo svojich postupoch pri prijímaní do zamestnania a aktívne podporuje prihlášky žien.

Podmienky zamestnania

Riaditeľ bude vymenovaný na pozíciu dočasného zamestnanca ECHA v platovej triede AD 14 podľa článku 2 písm. a) Podmienok zamestnávania ostatných zamestnancov Európskej únie (13) na obdobie piatich rokov, ktoré je možné raz predĺžiť.

Miestom zamestnania sú Helsinki, kde má agentúra sídlo.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti, najmä pokiaľ ide o požadovaný druh diplomu, prax vo vysokej riadiacej funkcii, odbornú prax, ako aj požadované jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na webovom sídle

https://ec.europa.eu/dgs/human-resources/seniormanagementvacancies/

a postupujte podľa pokynov týkajúcich sa jednotlivých fáz konania.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu e-mailovej adresy preto oznámte Európskej komisii.

K vašej prihláške je potrebné pripojiť životopis vo formáte PDF a online vyplniť motivačný list (najviac 8 000 znakov). Životopis aj motivačný list musia byť vyhotovené v anglickom, vo francúzskom alebo v nemeckom jazyku.

Po dokončení online registrácie Vám bude doručený e-mail: o potvrdení registrácie prihlášky. Tento e-mail: bude obsahovať aj registračné číslo, ktoré bude vaším referenčným číslom vo všetkých otázkach súvisiacich s prihláškou. Ak nedostanete potvrdzujúci e-mail:, znamená to, že prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás budeme informovať priamo.

Ak máte zdravotné postihnutie, ktoré vám neumožňuje zaregistrovať sa online, prihlášku (životopis a motivačný list) môžete poslať doporučeným listom (14), kde jasne uvediete: Vacancy for Executive Director of the European Chemicals Agency (ECHA) (COM/2016/20017), a to najneskôr v deň uzávierky registrácie, pričom rozhodujúci je dátum na poštovej prečiatke. Európska komisia bude s vami ďalej komunikovať poštou. V tomto prípade musíte k životopisu a motivačnému listu priložiť potvrdenie o vašom zdravotnom postihnutí vydané príslušným orgánom. Na osobitnom hárku papiera by ste mali zároveň uviesť prípadné osobitné opatrenia, ktoré by vám uľahčili účasť na výberovom konaní.

V prípade záujmu o ďalšie informácie alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu.

Dátum uzávierky registrácie

Uzávierka registrácie je 10. novembra 2016. Po 12.00 hod. (poludnie) bruselského času už online registrácia nebude možná.

Musíte sa zaregistrovať včas. Dôrazne odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli proces opakovať. Po uplynutí lehoty na podanie prihlášky už registrácia nebude možná. Oneskorené prihlášky zaslané prostredníctvom bežného e-mailu sa nebudú brať do úvahy.

Dôležitá informácia pre uchádzačov

Uchádzačom pripomíname, že práca rôznych výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný.

Ochrana osobných údajov

Európska komisia (počas prípravného obdobia) a neskôr ECHA zabezpečia, aby osobné údaje uchádzačov boli spracované v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (15).

---

(1)  http://eur-lex.europa.eu/legal-content/SK/TXT/PDF/?uri=CELEX:02006R1907-20140410&from=SK

(2)  http://eur-lex.europa.eu/LexUriServ/LexUriServ.do?uri=OJ:L:2008:353:0001:1355:sk:PDF

(3)  http://eur-lex.europa.eu/LexUriServ/LexUriServ.do?uri=OJ:L:2012:167:0001:0123:sk:PDF

(4)  http://eur-lex.europa.eu/LexUriServ/LexUriServ.do?uri=OJ:L:2012:201:0060:0106:sk:PDF

(5)  http://eur-lex.europa.eu/legal-content/SK/TXT/PDF/?uri=CELEX:32013R1271&from=SK

(6)  Uchádzači by mali aspoň v prípade týchto piatich rokov, počas ktorých nadobudli prax vo vysokej riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií, 2. počet zamestnancov, ktorých v týchto pozíciách riadili, 3. výšku spravovaného rozpočtu a 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené, a počet zamestnancov rovnakého zaradenia.

(7)  Služobný poriadok úradníkov Európskej únie a Podmienky zamestnávania ostatných zamestnancov Únie: http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(8)  http://echa.europa.eu/documents/10162/13555/final_mb_45_2013_eligibility_crit_guid_en.pdf

(9)  Pozri poznámku pod čiarou č. 7.

(10)  http://ec.europa.eu/civil_service/docs/official_policy_en.pdf

(11)  Výberová komisia zaistí, aby neboli zvýhodnení uchádzači, pre ktorých je jeden z týchto jazykov rodným jazykom.

(12)  Služobný poriadok úradníkov Európskej únie a Podmienky zamestnávania ostatných zamestnancov Únie: http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(13)  Služobný poriadok úradníkov Európskej únie a Podmienky zamestnávania ostatných zamestnancov Únie: http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(14)  European Commission, Directorate-General for Human Resources and Security, Unit for Senior Management and CCA, SC11 8/62, 1049 Bruxelles/Brussels, BELGIUM/BELGIË.

(15)  Ú. v. ES L 8, 12.1.2001, s. 1.

---